ข้อบัญญัติกรุงเทพมหานครข้อบัญญัติกรุงเทพมหานครเรื่องกำหนดบริเวณห้ามก่อสร้าง ดัดแปลง ใช้หรือเปลี่ยนการใช้อาคารบางชนิดหรือบางประเภทบริเวณโดยรอบสะพานพระราม ๘ ในท้องที่แขวงบางยี่ขันเขตบางพลัด และแขวงอรุณอมรินทร์แขวงศิริราชแขวงบ้านช่างหล่อ เขตบางกอกน้อยกรุงเทพมหานครพ.ศ.๒๕๔๗ โดยที่เป็นการสมควรตราข้อบัญญัติกรุงเทพมหานครว่าด้วยการกำหนดบริเวณห้ามก่อสร้าง ดัดแปลงใช้หรือเปลี่ยนการใช้อาคารบางชนิดหรือบางประเภทบริเวณโดยรอบสะพานพระราม ๘ในท้องที่แขวงบางยี่ขัน เขตบางพลัด และแขวงอรุณอมรินทร์ แขวงศิริราชแขวงบ้านช่างหล่อ เขตบางกอกน้อย กรุงเทพมหานครอาศัยอำนาจตามความในมาตรา๙ แห่งพระราชบัญญัติควบคุมอาคาร พ.ศ. ๒๕๒๒ซึ่งแก้ไขเพิ่มเติมโดยพระราชบัญญัติควบคุมอาคาร (ฉบับที่ ๒) พ.ศ. ๒๕๓๕อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๑ มาตรา ๓๕ มาตรา ๓๙ มาตรา ๔๘ มาตรา ๔๙ และมาตรา ๕๐ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมายและมาตรา ๙๗แห่งพระราชบัญญัติระเบียบบริหารราชการกรุงเทพมหานคร พ.ศ. ๒๕๒๘กรุงเทพมหานครโดยความเห็นชอบของสภากรุงเทพมหานครจึงตราข้อบัญญัติกรุงเทพมหานครขึ้นไว้ดังต่อไปนี้ข้อ ๑ ข้อบัญญัติกรุงเทพมหานครนี้เรียกว่า ข้อบัญญัติกรุงเทพมหานครเรื่อง กำหนดบริเวณห้ามก่อสร้าง ดัดแปลงใช้หรือเปลี่ยนการใช้อาคารบางชนิดหรือบางประเภท บริเวณโดยรอบสะพานพระราม ๘ในท้องที่แขวงบางยี่ขัน เขตบางพลัดและแขวงอรุณอมรินทร์ แขวงศิริราชแขวงบ้านช่างหล่อ เขตบางกอกน้อย กรุงเทพมหานคร พ.ศ. ๒๕๔๗ข้อ ๒[๑]ข้อบัญญัติกรุงเทพมหานครนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ ในข้อบัญญัติกรุงเทพมหานครนี้(๑) ภายในบริเวณโดยรอบสะพานพระราม๘ ประกอบด้วย(ก) บริเวณที่๑จุดที่ ๑ คือจุดที่ตั้งอยู่บนเส้นขนานระยะ ๔๕เมตรของริมฝั่งแม่น้ำเจ้าพระยาฝั่งตะวันตกจดกับเส้นขนานระยะ ๑๕เมตรของเขตสะพานพระราม ๘ ฟากเหนือด้านตะวันออก จากจุดที่ ๑เป็นเส้นขนานระยะ ๔๕ เมตรของริมฝั่งแม่น้ำเจ้าพระยาฝั่งตะวันตกไปทางทิศใต้ถึงจุดที่๒ ซึ่งตั้งอยู่บนเส้นขนานระยะ ๔๕เมตรของริมฝั่งแม่น้ำเจ้าพระยาฝั่งตะวันตกจดกับริมฝั่งคลองบางกอกน้อยฝั่งเหนือด้านใต้จากจุดที่ ๒เป็นเส้นเลียบริมฝั่งคลองบางกอกน้อยฝั่งเหนือไปทางทิศตะวันตกถึงจุดที่ ๓ซึ่งตั้งอยู่ริมฝั่งคลองบางกอกน้อยฝั่งเหนือจดกับเส้นขนานระยะ ๑๕ เมตรของเขตถนนอรุณอมรินทร์ฟากตะวันตกด้านตะวันตกจากจุดที่ ๓เป็นเส้นขนานระยะ ๑๕ เมตรของเขตถนนอรุณอมรินทร์ฟากตะวันตกไปทางทิศเหนือถึงจุดที่ ๔ซึ่งตั้งอยู่เขตซอยจรัญสนิทวงศ์ ๔๐ ฟากเหนือจดกับเส้นขนานระยะ ๑๕ เมตรของเขตสะพานพระราม๘ ฟากเหนือด้านเหนือจากจุดที่ ๔เป็นเส้นขนานระยะ ๑๕ เมตรของเขตสะพานพระราม ๘ ฟากเหนือไปทางทิศตะวันออกถึงจุดที่ ๑แต่ไม่รวมพื้นที่กำหนดบริเวณของข้อบัญญัติกรุงเทพมหานครเรื่อง กำหนดบริเวณห้ามก่อสร้าง ดัดแปลง ใช้หรือเปลี่ยนการใช้อาคารบางชนิดหรือบางประเภทภายในบริเวณฝั่งธนบุรีตรงข้ามบริเวณกรุงรัตนโกสินทร์ ในท้องที่แขวงบางยี่ขันเขตบางพลัด แขวงอรุณอมรินทร์ แขวงศิริราช เขตบางกอกน้อย แขวงวัดอรุณ เขตบางกอกใหญ่แขวงวัดกัลยาณ์ เขตธนบุรี และแขวงสมเด็จเจ้าพระยา เขตคลองสาน กรุงเทพมหานคร พ.ศ.๒๕๓๕ (บริเวณที่กันออก)(ข) บริเวณที่๒จุดที่ ๕ คือจุดที่ตั้งอยู่เขตซอยจรัญสนิทวงศ์ ๔๖ ฟากใต้จดกับเส้นขนานระยะ ๔๕เมตรของริมฝั่งแม่น้ำเจ้าพระยาฝั่งตะวันตกด้านตะวันออกจากจุดที่ ๕เป็นเส้นขนานระยะ ๔๕เมตรของริมฝั่งแม่น้ำเจ้าพระยาฝั่งตะวันตกไปทางทิศใต้จนถึงจุดที่ ๑ และเป็นเส้นขนานระยะ๑๕ เมตร ของเขตสะพานพระราม ๘ ถึงจุดที่ ๔ และจุดที่ ๓ และจากจุดที่ ๓เป็นเส้นขนานระยะ ๑๕ เมตรของเขตถนนอรุณอมรินทร์ ฟากตะวันตกถึงจุดที่ ๖ซึ่งตั้งอยู่บนเส้นขนานระยะ ๑๕ เมตรของเขตถนนอรุณอมรินทร์จดกับเส้นขนานระยะ ๑๐๐เมตรของเขตถนนพรานนกด้านใต้จากจุดที่ ๖เป็นเส้นขนานระยะ ๑๐๐ เมตรของเขตถนนพรานนก ฟากใต้ไปทางทิศตะวันตกถึงจุดที่ ๗ซึ่งจดกับเส้นขนานของเขตถนนจรัญสนิทวงศ์ฟากตะวันออกระยะ ๕๐๐ เมตรด้านตะวันตกจากจุดที่ ๗เป็นเส้นขนานระยะ ๕๐๐ เมตรของเขตถนนจรัญสนิทวงศ์ฟากตะวันออกไปทางทิศเหนือถึงจุดที่๘ ซึ่งตั้งอยู่เขตซอยจรัญสนิทวงศ์ ๔๖ ฟากใต้ด้านเหนือจากจุดที่ ๘เป็นเส้นเลียบเขตซอยจรัญสนิทวงศ์ ๔๖ ฟากใต้ไปทางทิศตะวันออกถึงจุดที่ ๕(ค) บริเวณที่๓ จุดที่ ๙ คือจุดที่ตั้งอยู่บนเส้นขนานระยะ ๑๐๐เมตรของเขตถนนจรัญสนิทวงศ์ฟากตะวันตกจดกับเส้นขนานระยะ ๑๐๐ เมตรของเขตถนนพรานนกฟากใต้ด้านตะวันตกจากจุดที่ ๙เป็นเส้นขนานระยะ ๑๐๐ เมตรของเขตถนนจรัญสนิทวงศ์ฟากตะวันตกไปทางทิศเหนือถึงจุดที่๑๐ ซึ่งตั้งอยู่เขตซอยจรัญสนิทวงศ์ ๕๗ ฟากใต้ด้านเหนือจากจุดที่ ๑๐เป็นเส้นเลียบเขตซอยจรัญสนิทวงศ์ ๕๗ ฟากใต้ไปทางทิศตะวันออกถึงเขตถนนจรัญสนิทวงศ์ฟากตะวันตกและข้ามฟากเลียบเขตซอยจรัญสนิทวงศ์๔๖ ฟากใต้ไปทางทิศตะวันออกถึงจุดที่ ๘ด้านตะวันออกจากจุดที่ ๘เป็นเส้นขนานระยะ ๕๐๐ เมตรของเขตถนนจรัญสนิทวงศ์ฟากตะวันออกไปทางทิศใต้ถึงจุดที่ ๗ด้านใต้จากจุดที่ ๗เป็นเส้นขนานระยะ ๑๐๐ เมตรของเขตถนนพรานนกฟากใต้ไปทางทิศตะวันตกถึงจุดที่ ๙ทั้งนี้ตามแผนที่ท้ายข้อบัญญัติกรุงเทพมหานครนี้(๒) สถานที่เก็บสินค้าหมายความว่าอาคารหรือส่วนหนึ่งส่วนใดของอาคารหรืออาคารที่มีลักษณะในทำนองเดียวกันที่ใช้เป็นที่สำหรับเก็บพัก หรือขนถ่ายสินค้าหรือสิ่งของเพื่อประโยชน์ทางการค้าและอุตสาหกรรม(๓) สถานกีฬาหมายความว่า อาคารหรือส่วนหนึ่งส่วนใดของอาคารหรือสถานที่ที่ใช้เป็นที่ฝึกซ้อมแข่งขัน หรือชมกีฬา หรืออาคารที่มีลักษณะทำนองเดียวกันสำหรับให้บริการแก่ผู้เล่นหรือผู้ชมเพื่อประโยชน์ทางการค้าข้อ ๔ ภายในบริเวณที่ ๑ ห้ามมิให้บุคคลใดก่อสร้างอาคารดังต่อไปนี้(๑)อาคารที่ใช้ประกอบกิจการที่เป็นอันตรายต่อสุขภาพตามกฎหมายว่าด้วยการสาธารณสุข(๒)ตลาดตามกฎหมายว่าด้วยการสาธารณสุข(๓)โรงมหรสพตามกฎหมายว่าด้วยการควบคุมอาคาร(๔)โรงงานตามกฎหมายว่าด้วยโรงงาน(๕)โรงแรมตามกฎหมายว่าด้วยโรงแรม(๖)สถานบริการตามกฎหมายว่าด้วยสถานบริการ(๗)ฌาปนสถานตามกฎหมายว่าด้วยสุสานและฌาปนสถาน(๘)สถานที่เก็บและจำหน่ายน้ำมันเชื้อเพลิงตามกฎหมายว่าด้วยการควบคุมน้ำมันเชื้อเพลิง(๙) สถานที่บรรจุก๊าซสถานที่เก็บก๊าซและห้องบรรจุก๊าซตามกฎหมายว่าด้วยการบรรจุก๊าซปิโตรเลียมเหลว(๑๐)อาคารที่มีความสูงเกิน ๑๖ เมตร(๑๑)สถานที่เก็บสินค้า(๑๒)ภัตตาคารที่มีพื้นที่สำหรับตั้งโต๊ะอาหารเกิน ๔๐๐ ตารางเมตร(๑๓)หอประชุมที่มีพื้นที่ทุกชั้นรวมกันเกิน ๓๐๐ ตารางเมตร เว้นแต่หอประชุมของทางราชการสถานศึกษา(๑๔) ห้องแถว ตึกแถว(๑๕) ห้างสรรพสินค้าที่มีพื้นที่ทุกชั้นรวมกันเกิน๓๐๐ ตารางเมตร(๑๖)สถานกีฬาที่มีพื้นที่เกิน ๑,๐๐๐ ตารางเมตร(๑๗)ป้ายหรือสิ่งก่อสร้างที่สร้างขึ้นสำหรับติดตั้งป้ายทุกชนิด เว้นแต่ป้ายชื่อถนนตรอก ซอย ป้ายทางราชการ ป้ายชื่อสถานประกอบกิจการที่มีพื้นที่รวมกันไม่เกิน ๕ตารางเมตรข้อ ๕ ภายในบริเวณที่ ๒ห้ามมิให้บุคคลใดก่อสร้างอาคารดังต่อไปนี้(๑)อาคารที่มีความสูงเกิน ๔๐ เมตร(๒)ป้ายหรือสิ่งก่อสร้างที่สร้างขึ้นสำหรับติดตั้งป้ายทุกชนิด เว้นแต่ป้ายชื่อถนนตรอก ซอย ป้ายทางราชการ ป้ายชื่อสถานประกอบกิจการที่มีพื้นที่รวมกันไม่เกิน ๕ตารางเมตรข้อ ๖ ภายในบริเวณที่ ๓ห้ามมิให้บุคคลใดก่อสร้างอาคารที่มีความสูงเกิน ๗๐ เมตรข้อ ๗การวัดความสูงของอาคารให้วัดจากระดับที่ศูนย์กลางถนนที่ใกล้ที่สุดถึงส่วนที่สูงที่สุดของอาคารข้อ ๘ ภายในบริเวณตามข้อ ๔ ข้อ ๕ และข้อ ๖ห้ามมิให้บุคคลใดดัดแปลงหรือเปลี่ยนการใช้อาคารใดๆให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ ๔ ข้อ ๕ และข้อ ๖ข้อ ๙ข้อบัญญัติกรุงเทพมหานครนี้ไม่ใช้บังคับแต่อาคารที่มีอยู่แล้วในพื้นที่ที่กำหนดไว้ในข้อ๔ ข้อ ๕ และข้อ ๖ ก่อนหรือในวันที่ข้อบัญญัติกรุงเทพมหานครนี้ใช้บังคับแต่ห้ามดัดแปลงหรือเปลี่ยนการใช้อาคารดังกล่าวให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ๔ ข้อ ๕ และข้อ ๖ข้อ ๑๐อาคารที่ได้รับใบอนุญาตหรือใบรับแจ้งการก่อสร้าง ดัดแปลงหรือเปลี่ยนการใช้ตามกฎหมายว่าด้วยการควบคุมอาคารหรือที่ได้รับอนุญาตตามกฎหมายเฉพาะว่าด้วยกิจการนั้นก่อนวันที่ข้อบัญญัติกรุงเทพมหานครนี้ใช้บังคับและยังก่อสร้างดัดแปลงหรือเปลี่ยนการใช้ไม่แล้วเสร็จให้ได้รับการยกเว้นไม่ต้องปฏิบัติตามข้อบัญญัติกรุงเทพมหานครนี้แต่จะขอเปลี่ยนแปลงการอนุญาตหรือการแจ้งให้เป็นการขัดต่อข้อบัญญัติกรุงเทพมหานครนี้ไม่ได้ข้อ ๑๑ให้ผู้ว่าราชการกรุงเทพมหานครรักษาการตามข้อบัญญัติกรุงเทพมหานครนี้ประกาศณ วันที่ ๒๙ มกราคม พ.ศ. ๒๕๔๗สมัคร สุนทรเวชผู้ว่าราชการกรุงเทพมหานครแผนที่ท้ายข้อบัญญัติกรุงเทพมหานครเรื่องกำหนดบริเวณห้ามก่อสร้าง ดัดแปลง ใช้หรือเปลี่ยนการใช้อาคารบางชนิดหรือบางประเภทบริเวณโดยรอบสะพานพระราม๘ ในท้องที่แขวงบางยี่ขัน เขตบางพลัด และแขวงอรุณอมรินทร์แขวงศิริราชแขวงบ้านช่างหล่อ เขตบางกอกน้อย กรุงเทพมหานครพ.ศ.๒๕๔๗ [ดูข้อมูลจากภาพกฎหมาย]หมายเหตุ :-เหตุผลในการประกาศใช้ข้อบัญญัติกรุงเทพมหานครฉบับนี้ คือเนื่องจากได้มีประกาศกระทรวงมหาดไทย เรื่อง กำหนดบริเวณห้ามก่อสร้าง ดัดแปลงใช้หรือเปลี่ยนการใช้อาคารบางชนิดหรือบางประเภท บริเวณโดยรอบสะพานพระราม ๘ในท้องที่แขวงบางยี่ขัน เขตบางพลัด และแขวงอรุณอมรินทร์ แขวงศิริราชแขวงบ้านช่างหล่อ เขตบางกอกน้อย กรุงเทพมหานคร ลงวันที่ ๗ มีนาคม พ.ศ. ๒๕๔๖ออกใช้บังคับโดยมีวัตถุประสงค์เพื่อประโยชน์ในด้านการรักษาคุณภาพสิ่งแวดล้อมความเป็นระเบียบเรียบร้อยของเมือง การผังเมือง การอำนวยความสะดวกแก่การจราจรการสถาปัตยกรรม และการควบคุมความหนาแน่นของอาคาร ด้วยการกำหนดมาตรการควบคุมความสูงชนิด และประเภทอาคาร โดยอาศัยอำนาจตามความในมาตรา ๑๓ แห่งพระราชบัญญัติควบคุมอาคารพ.ศ. ๒๕๒๒ ซึ่งมีผลใช้บังคับเป็นการชั่วคราวมีกำหนดหนึ่งปี นับแต่วันที่ ๕ เมษายน พ.ศ.๒๕๔๖ เป็นต้นไปและถ้าไม่มีการออกกฎกระทรวงหรือข้อบัญญัติท้องถิ่นภายในหนึ่งปีนับแต่วันที่ประกาศกระทรวงมหาดไทยมีผลใช้บังคับจะทำให้ประกาศกระทรวงมหาดไทยดังกล่าวเป็นอันถูกยกเลิกไปตามบทบัญญัติของกฎหมายดังนั้น เพื่อให้บรรลุวัตถุประสงค์ดังกล่าว สมควรให้มีกฎหมายใช้บังคับอย่างต่อเนื่องจึงจำเป็นต้องตราข้อบัญญัติกรุงเทพมหานครนี้พรพิมล/พิมพ์๗มิถุนายน ๒๕๔๗สุมลรัตน์/พัชรินทร์/ตรวจ๑๕มิถุนายน ๒๕๔๗A+B[๑] รก.๒๕๔๗/พ๒๔ง/๒๔/๓มีนาคม ๒๕๔๗